Karen Bass

Karen Ruth Bass (født 3. oktober 1953) er en amerikansk politiker som representerte Californias 37. kongressdistrikt i Representantenes hus fra 2011 til 2022. Hun er medlem av Det demokratiske parti.

Hun var ordfører i flere komiteer og ledet , som organiserer de fleste afroamerikanske medlemmene av USAs kongress.

I ukene før Det demokratiske partiets landsmøte foran presidentvalget i USA 2020 var hun blant favorittene til å bli kåret som Joe Bidens visepresidentkandidat.

Biografi
Bass er datter av et postbud og en hjemmeværende husmor, og vokste opp nabolagene Venice og Fairfax i Los Angeles. Som ungdomsskoleelev var hun aktiv i Robert Kennedys presidentkampanje i 1968, og senere deltok hun som organisator i Venceremos Brigade, en pro-cubansk gruppe. Medlemskapet er blitt oppfattet som en støtte til Cubas sosialistiske styresett, og har ført til at Bass er blitt utsatt for kritikk.

Efter fullførte studier i filosofi og en yrkesutdannelse som legeassistent tok hun en bachelorgrad i helsefag ved  California State University og senere en mastergrad i sosialt arbeid ved University of Southern California.

På 1980-tallet engasjerte hun seg i kampen mot crack-epidemien, og senere var hun med på å grunnlegge Community Coalition,, en organisasjon som arbeider for å forbedre de sosiale kårene i utsatte strøk av Los Angeles.

Referanser

Eksterne lenker
 
 
 

Kongressrepresentanter fra California
Medlemmer av Det demokratiske parti (USA)
Personer fra Los Angeles